TEENUSE OSTMISE RAAMLEPING

Valga, „….“……………. 2022

**Valga Töötute Aktiviseerimiskeskus,** registrikood 75008491, asukoht Piiri 19, Valga linn, Valga vald (edaspidi aktiviseerimiskeskus või tellija), mida esindab Valga vallavanema 31.12.2022 käskkirja nr 3-1.1/151 alusel juhataja kohusetäitja Meeli Tuubel  
ja  
**…,** registrikood …, aadress …, (edaspidi teenuse osutaja või täitja), mida esindab põhikirja alusel juhatuse liige ….

edaspidi eraldi pool või koos pooled, sõlmisid käesoleva raamlepingu (edaspidi leping) järgmiselt:

1. **Üldsätted**
   1. Raamleping on sõlmitud projekti „Isikukeskse erihoolekande teenusmudeli rakendamine Valga vallas“ elluviimiseks.
   2. Lepingus ei fikseerita kõiki lepingu tingimusi. Lepingu täitmine on seotud Sotsiaalkindlustusameti konkursiga "Isikukeskse erihoolekande teenusmudeli rakendamine kohalikus omavalitsuses 2022“ (edaspidi konkurss), milles sätestatud tingimused on töövõtjale kohustuslikud ja kättesaadavad [Sotsiaalkindlustusameti kodulehel](https://sotsiaalkindlustusamet.ee/et/puue-ja-hoolekanne/erihoolekandeteenused/isikukeskse-erihoolekande-teenusmudeli-iste-rakendamine) alajaotuses „Infomaterjalid“.
   3. Lepingu olulisteks osadeks on pakkumuskutse ja pakkuja esitatud teenuskomponentide maksumused pakkumuse vormil.
   4. Lepingu täitmisel on teenuseosutaja kohustatud lähtuma Sotsiaalkindlustusameti isikukeskse erihoolekande teenusmudeli (edaspidi teenusmudel) aluspõhimõtetest ja sisust ning kasutama teenuseosutamisel kinnitatud vorme:
      1. vorm 3.4 „Tegevusplaan“
      2. vorm 3.5 „Teenuse osutamise andmestik“;
      3. vorm 3.6 „Elukvaliteedi hinnang“.
   5. Tulenevalt projekti paindlikust iseloomust võib tellija anda teenuseosutajale täiendavaid juhiseid ja ettepanekuid teenuse paremaks osutamiseks.
2. **Lepingu eesmärk ja ese**
   1. Lepingu eesmärk on Valga valla psüühilise erivajaduste inimeste toetamisel rakendada isikukeskset erihoolekande teenusmudelit, milles toetamine erinevates eluvaldkondades jaguneb teenuskomponentideks. Teenusmudeli sihtrühmaks on raske, sügava või püsiva kuluga psüühilise erivajadusega tööealise inimesed (16-aastased kuni vanaduspensioniealised), kelle elavad Valga vallas.
   2. Projekti raames osutatakse teenust kuni 30-le abivajajale inimesele lepingu sõlmimisest alates kuni 31.12.2022 või kuni täitjale eraldatud maksimaalse rahalise mahu täitumiseni, sõltuvalt sellest, milline tingimus saabub (täitub) varem.
   3. Lepingu esemeks on baastoetuse ja lisatoetuse teenusekomponentide osutamine (edaspidi teenus) vastavalt pakkumuskutses ja pakkumuse vormil kirjeldatule. Teenuseosutaja osutab neid teenuskomponente, millele ta on esitanud pakkumuse.
   4. Pakkumuses esitatud teenuskomponentide maht ei ole lepingu tegelik maht. Tellijal on õigus valida teenuseosutaja raamlepingu partnerite hulgast, arvestades teenusmudelis osaleva inimese abivajadust, tahet ja teenuseosutaja sobivust.
   5. Lepingu perioodi jooksul on ühele inimesele ja tema pereliikmetele pakutavate teenuskomponentide maksimaalne maksumus kuni 4380 eurot, mille mahu suurendamise üle võib lepinguperioodi viimases kolmandikus tellijaga läbi rääkida.
   6. Kõik olulised muudatused kooskõlastatakse eelnevalt kirjalikult.
3. **Tellimuse esitamine ja tasumise tingimused**
   1. Lepingupartnerite hulgast valib tellija teenuseosutaja konkreetsele abivajavale isikule lepingu p 2.4 põhimõtetel ja suunab teenusmudelis osaleva isiku teenusele.
   2. Teenusele suunamine esitatakse on kirjalikus vormis teavitusega täitjale koos teenusele suunatud isiku abivajaduse hindamise kokkuvõttega. Teenusele suunamise teavituskirja käsitletakse raamlepingu alusel sõlmitud hankelepinguna. Hankeleping loetakse sõlmituks isikule teenuse osutamise algusega, kui teenuseosutajal ei ole teavituskirja järel konkreetsele isikule teenuse osutamisest keeldunud 5 tööpäeva jooksul.
   3. Täitja osutab abivajavale isikule teenuseid teavituskirjas sätestatud ulatuses ja tingimustel ning märgitud tähtaja jooksul ning lähtub abivajaduse hindamise kokkuvõttest. Täitja ei osuta isikule üldjuhul teenuseid üle raamlepingu tähtaja. Erandkorras läbirääkimisel tellijaga on täitjal õigus osutada teenuseid isikule ka pärast raamlepingu tähtaega.
   4. Abivajavatele isikutele teenuste osutamise kohta peab teenuseosutaja vormil 3.5 „Teenuse osutamise andmestik“ arvestust ja esitab selle tellijale p 3.7 tähtajaks.
   5. Tellija tasub teenuse osutajale tegelikkuses osutatud teenusmahu eest vastavalt pakkumuses fikseeritud hindadele. Tööde hinda arvestatakse tunnipõhiselt (60 minutit teenust). Pakkumuses sätestatud teenuste maksumused on lõplikud ja sisaldavad kõiki kulutusi, mis on vajalikud lepingu täitmiseks ja teenuste nõuetekohaseks osutamiseks. Kui pakkumuse esitamise ajal täitja ei olnud käibemaksukohustuslane, kuid selline kohustus tekkis tal pärast pakkumuse esitamist, loetakse, et teenuste maksumus hõlmab ka käibemaksu, st käibemaksu võrra teenuste maksumust hiljem ei suurendata.
   6. Tellimuse maksumus on tellimuses esitatud töö mahu ja pakkumuses esitatud tunnihinna korrutis. Osutatud teenust saab arvestada 0,25; 0,5; 0,75; 1 tunni täpsusega.
   7. Teenuse osutaja esitab igakuiselt Aktiviseerimiskeskusele (Valga Vallavalitsus) e-arve ja iga teenust saanud isiku vormi 3.5 „Teenuse osutamise andmestik“ hiljemalt teenuseosutamisele järgneva kuu **3.** (**kolmandaks) kuupäevaks**. Arvel peab olema välja toodud osutatud teenuskomponendid, teenuse maht teenuskomponendi kohta, tunnihind ja komponendi maksumus kokku, teenuskomponenti saanud inimeste arv ja kõikide teenuskomponentide kogumaksumus.
   8. Vormi 3.4 „Tegevusplaan“ esitab täitja 30 päeva jooksul alates isiku teenusele suunamisest. Muutused tegevusplaanis esitatakse tellija kontaktisikule esimesel võimalusel, kuid hiljemalt p 3.7 tähtajaks.
   9. Tellija kontaktisik kontrollib esitatud dokumentide vastavust 3 (kolme) tööpäeva jooksul. Juhul, kui andmete kontrollimisel ja võrdlemisel tuvastatakse erinevusi või puudusi, küsib Tellija täiendavaid andmeid ning teenuseosutaja on kohustatud esitama andmed 3 (kolme) tööpäeva jooksul.
   10. Tellija tasub esitatud e-arve 20 tööpäeva jooksul arvates arve koostamise aluseks  
       olevate vormikohaste ja nõuetele vastavate dokumentide saamisest.
   11. Lepingujärgse viimase arve tasumiseks peab täitja olema esitanud tellijale kõik Lepingus nõutud dokumendid.
4. **Poolte kohustused ja õigused**
   1. Teenuse osutaja osutab teenust vastavalt hanke dokumentide ja lepingu p-s 1.2 nimetatud konkursi kirjeldusele ja lähtub isiku tegelikust abivajadusest.
   2. Pooled kohustuvad tegema koostööd lepingu eesmärkide saavutamiseks lähtudes riiklikest- ja valla õigusaktidest ning lepingu dokumentidest ja projekti tingimustest, tegutsedes oma pädevuse piires ja kooskõlas lepinguga.
   3. Teenuse osutaja on kohustatud:
      1. tagama, et lepinguga seotud teenuseid osutaksid üksnes sellised isikud, kellel on  
         olemas kõik nende teenuste osutamiseks õigusaktides ja pakkumuskutses nõutavad load, registreeringud ja spetsialistid;
      2. täitma lepingut nõuetekohaselt ja osutama teenust tähtaegselt, kvaliteetselt ja  
         kooskõlas lepingu tingimustega, ennekõike lähtuma projekti kaasatud teenusesaajate abivajaduse hindamise kokkuvõttest ja individuaalses tegevusplaanis kavandatust;
      3. pidama arvestust teenuse osutamise ning kohtumiste käigus toimunud tegevuste kohta isikupõhiselt, kasutades konkursil etteantud vorme ja saatma need vastavalt lepingus sätestatud tähtaegadele tellija volitatud esindajale;
      4. järgima lepingu täitmisel tellija täiendavaid ja põhjendatud juhiseid ja  
         ettepanekuid;
      5. esitama tellijale tähtaegselt korrektselt täidetud dokumendid ja arved reaalselt osutatud teenuskomponentide mahus ja teenuse kasutamise kestuses;
      6. esimesel võimalusel teavitama tellijat asjaoludest, mis takistavad baas- ja lisatoetuse osutajal lepingut täitmast ja täitmisel esinevatest muudest probleemidest;
      7. koostama ja esitama igakuiselt jooksva kuu eest arved ja lisadokumendid hiljemalt  
         aruandlusperioodile vastavalt lepingus sätestatud tingimustele;
      8. tegema aktiivselt koostööd võimalike teiste baasteenuse- ja lisateenuse osutajatega, samuti sidusvaldkondade partneritega ja kogukonnaga;
      9. säilitama lepingu täitmisega seotud dokumente kuni 31.12.2028;
      10. järgima teenuse osutamisel teavitusreegleid vastavalt Vabariigi Valitsuse  
          12.09.2014 määrusele nr 146 „Perioodi 2014–2020 struktuuritoetuse andmisest  
          avalikkuse teavitamise, toetusest rahastatud objektide tähistamise ning Euroopa  
          Liidu osalusele viitamise nõuded ja kord“.
   4. Teenuse osutajal on õigus:
      1. saada tasu reaalselt osutatud teenuste eest;
      2. saada tellija esindajalt juhiseid teenuse osutamise ning oodatavate tulemuste kohta;
      3. osaleda teenuse osutajatele suunatud üritustel, koolitustel ja seminaridel;
      4. teha tellijale ettepanekuid teenusel olevatele erivajadustega isikutele  
         toimetuleku soodustamiseks sotsiaaltoetuste ja -teenuse andmise osas.
   5. Tellija on kohustatud:
      1. anda baastoetuse osutajale üle konkreetse isiku olukorra mõistmiseks vajaliku olulise informatsiooni ja hindamise kokkuvõtte;
      2. tegema koostööd baastoetuse- ja lisatoetuse osutajaga abivajajale isikule sobiva teenuse leidmisel;
      3. tasuma õigeaegselt teenuseosutajale reaalselt osutatud teenuskomponentide eest. Teenuskomponentide maksumuseks on teenuseosutaja pakkumuses esitatud hinnad. Arvete tasumise eelduseks on nõuetekohased arved, aruanded ja muud dokumendid.
   6. Tellijal on õigus:
      1. teostada kontrolli teenuse osutamise kvaliteedi ja sihipärasuse üle, nõudes vajadusel  
         teenuse osutajalt selle kohta informatsiooni ja kirjalike või suuliste seletuste esitamist, sh õigus mistahes ajal lepingu täitmisel ajal nõuda teenuseid osutavate isikute nõuetele vastavuse tõendamist ja vastavate dokumentide esitamist;
      2. teha ettepanekuid ja anda juhiseid teenuse kvaliteedi parendamiseks;
      3. nõuda teenuse osutamisel ilmnenud puuduste viivitamatut kõrvaldamist;
      4. nõuda vajadusel teenuse sisu ümberkorraldamist ja uuesti osutamist, kui sellega ei põhjustata teenuseosutajale ebamõistlikke kulusid või põhjendamatuid ebamugavusi;
      5. nõuda tagasi teenuse osutajale väljamakstud tasu juhul, kui ilmnevad asjaolud,  
         mis tõendavad rahaliste vahendite mitteotstarbekohast kasutamist;
      6. nõuda teenuse osutajalt tagasi mitteabikõlblikuks tunnistatud kulud kogu  
         finantskorrektsiooni ulatuses, kui teenuse osutaja on rikkunud lepingu täitmise  
         tingimusi;
      7. tellimus tühistada. Sellisel juhul on tellija kohustatud täitjale tasuma tühistamise hetkeks teostatud tööde eest.
5. **Vastutus ja vääramatu jõud**
   1. Pooled kannavad vastastikku vastutust lepingu mittetäitmisega või mittekohase  
      täitmisega teisele poolele tekitatud kahju eest.
   2. Teenuse osutaja vastutab lepingu igasuguse rikkumise eest, eelkõige, kui leping on  
      jäänud täitmata, sh teenus ei ole tähtaegselt osutatud või kui teenus ei vasta lepingus ja pakkumuskutses sätestatud nõuetele.
   3. Tellija esitab pretensiooni mõistliku aja jooksul arvates teenuse mittevastavusest  
      teada saamisest. Pretensioonis fikseeritakse lepingu täitmisel ilmnenud puudused ja  
      vajadusel määratakse tähtaeg puuduste kõrvaldamiseks.
   4. Lisaks lepingu täitmise nõudele või täitmisnõude asemel on tellijal õigus nõuda lepingu nõuetekohaselt täitmata jätmise eest leppetrahvi 5% (viis protsenti) aruandlusperioodi tasust.
   5. Kui tellija viivitab põhjendamatult arvete tasumisega, on teenuse osutajal õigus  
      nõuda tellijalt viivist 0,05% (null koma null viis protsenti) tähtaegselt tasumata  
      summalt päevas, kuid mitte rohkem kui 5% (viis protsenti) nõuetekohaselt täidetud ja arve  
      aluseks oleva aruandlusperioodi tasust.
   6. Leppetrahvid ja viivis tuleb tasuda 14 (neljateistkümne) tööpäeva jooksul vastava nõude  
      saamisest. Tellijal on õigus teenuse eest tasumisel tasaarveldada leppetrahvi summa  
      lepingu alusel tasumisele kuuluva summaga. Leppetrahvi nõudmine ei mõjuta õigust nõuda  
      teiselt poolelt täiendavalt ka kohustuste täitmist ja kahju hüvitamist.
   7. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks oli asjaolu, mille saabumist pooled lepingu  
      sõlmimisel ette ei näinud ega võinud ette näha (vääramatu jõud). Vääramatuks jõuks loevad pooled võlaõigusseaduse § 103 lg-s 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistavad vääramatu jõuna, nt looduskatastroof, sõda vms.
   8. Pool, kelle tegevus lepingujärgsete kohustuste täitmisel on takistatud vääramatu jõu  
      asjaolude tõttu, on kohustatud sellest esimesel võimalusel kirjalikult teist poolt teavitama.
6. **Konfidentsiaalsus ja andmekaitse**
   1. Teenuse osutaja kohustub tagama, et tema esindaja(d), töötajad, lepingupartnerid ning  
      muud isikud, keda ta oma kohustuste täitmisel kasutab, oleksid lepingus sätestatud  
      konfidentsiaalsuse kohustusest teadlikud ning nõudma nimetatud isikutelt selle kohustuse  
      tingimusteta ja tähtajatut täitmist. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.
   2. Tagama lepingu täitmisel teatavaks saanud isikuandmete töötlemise ja säilitamise  
      kooskõlas õigusaktide ja lepinguga.
   3. Teenuse osutaja kohustub mitte kasutama konfidentsiaalset teavet isikliku kasu saamise  
      eesmärgil või kolmandate isikute huvides.
   4. Tagama intellektuaalse omandi õiguste olemasolu, mis on vajalikud lepingu  
      nõuetekohaseks täitmiseks.
   5. Teenuse osutaja kohustub tagama lepingu täitmise käigus isikuandmete töötlemise  
      õiguspärasuse ning vastavuse isikuandmete kaitse üldmääruses (EL 2016/679) ja teistes  
      andmekaitse õigusaktides sätestatud nõuetele, sh täitma organisatsioonilisi, füüsilisi ja  
      infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
   6. Teenuse osutaja tagab isikuandmete töötlemise õiguspärasuse kolmandate osapooltega  
      sõlmitud lepingute täitmisel ning sõlmib volitatud töötlejaga isikuandmete töötlemise  
      lepingu.
7. **Teadete edastamine ja volitatud esindajad**
   1. Pooled on kohustatud teavitama teist poolt viivitamatult asjaoludest, mis takistavad või  
      võivad takistada kohustuse nõuetekohast ja õigeaegset täitmist.
   2. Juriidilisi tagajärgi omavad või omada võivad teated edastatakse poolte vahel kirjalikult.
   3. Lepinguga seotud teated edastatakse teisele poolele lepingus märgitud kontaktandmetel.  
      Kontaktandmete muutusest on pool kohustatud koheselt informeerima teist poolt. Kuni  
      kontaktandmete muutusest teavitamiseni loetakse teade nõuetekohaselt edastatuks, kui see  
      on saadetud poolele lepingus märgitud kontaktandmetel.
   4. Poolte kontaktandmed ja -isikud:
      1. Valga Töötute Aktiviseerimiskeskus: Ingrid Püvi; telefon 5349 6644; e-post ingrid.pyvi@valga.ee
      2. Teenuse osutaja: …./nimi/…; telefon…….; e-post…….
8. **Lepingu muutmine ja lõpetamine**
   1. Lepingu tingimuste täiendamine või muutmine toimub poolte vastastikusel kokkuleppel ja  
      vormistatakse kirjalikult lepingu lisana, mille allkirjastavad mõlemad osapooled.
   2. Lepingu muutmise soovist peab osapool teisele ette teatama vähemalt 1 (üks) kuu.
   3. Leping jõustub mõlemapoolsest allkirjastamise hetkest ja kehtib kuni lepinguliste kohustuste täitmiseni või kuni ühe inimese ja tema pereliikmetele osutatavate teenuskomponentide maksimaalse rahalise mahu täitumiseni (lepingu p 2.5), sõltuvalt sellest, milline tingimus saabub varem. Punktis 4.3.8. nimetatud teenuse osutaja kohustus kehtib kuni 31.12.2028. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   4. Pooltel on õigus leping ette teatamata ühepoolselt lõpetada, kui teine pool on oluliselt lepingut rikkunud. Lepingu oluliseks rikkumiseks loetakse muuhulgas teadlikku valeinfo esitamist või korduvat samalaadse lepingu tingimuse rikkumist või kui lepingu alusel teostatud töö kvaliteedis on olulisi puudusi ja lepingu rikkumise asjaolud annavad mõistliku põhjuse eeldada, et lepingu pool ei täida lepingust tulenevaid kohustusi korrektselt ka edaspidi.
   5. Kumbki pool ei tohi lepingust tulenevaid õigusi ega kohustusi üle anda ega muul viisil  
      loovutada kolmandale isikule ilma teise poole eelneva kirjaliku nõusolekuta.
9. **Lõppsätted**
   1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses sätestatut.
   2. Juhul, kui lepingu mõni säte osutub õigusaktidega vastuolus olevaks, ei mõjuta see  
      ülejäänud sätete kehtivust.
   3. Lepingust tulenevad ja sellega seotud vaidlused lahendavad pooled läbirääkimiste  
      teel. Kui vaidlust ei õnnestu lahendada läbirääkimiste teel, on pooltel õigus pöörduda  
      vaidluse lahendamiseks maakohtusse vastavalt Eesti Vabariigis kehtivatele õigusaktidele.
   4. Leping on koostatud eesti keeles digitaalse dokumendina, mis jääb mõlemale lepingu  
      Poolele.

(allkirjastatud digitaalselt) (allkirjastatud digitaalselt)

nimi nimi  
Valga Töötute Aktiviseerimiskeskus ametinimetus